CELEX: 32019D1254
Language: et
Date: 2019-07-22 00:00:00
Title: Komisjoni rakendusotsus (EL) 2019/1254, 22. juuli 2019, Euroopa Parlamendi ja nõukogu direktiivi 2009/48/EÜ toetuseks koostatud mänguasjade ohutust käsitlevate harmoneeritud standardite kohta

23.7.2019   
               
               
                  ET
               
               
                  Euroopa Liidu Teataja
               
               
                  L 195/43
               
            
         KOMISJONI RAKENDUSOTSUS (EL) 2019/1254,
         22. juuli 2019,
         Euroopa Parlamendi ja nõukogu direktiivi 2009/48/EÜ toetuseks koostatud mänguasjade ohutust käsitlevate harmoneeritud standardite kohta
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Kooskõlas Euroopa Parlamendi ja nõukogu direktiivi 2009/48/EÜ (2) artikliga 13 eeldatakse, et mänguasjad, mis on vastavuses harmoneeritud standardite või nende osadega, mille viited on avaldatud Euroopa Liidu Teatajas, vastavad nõuetele, mida nimetatud standardid või nende osad käsitlevad ja mis on sätestatud kõnealuse direktiivi artiklis 10 ja II lisas.
                  
               
                     (2)
                  
                  
                     Komisjon esitas 9. juuli 2009. aasta kirjas M/445 Euroopa Standardikomiteele (CEN) ja Euroopa Elektrotehnika Standardikomiteele (Cenelec) taotluse koostada direktiivi 2009/48/EÜ toetavad uued harmoneeritud standardid ning vaadata läbi seda toetavad olemasolevad harmoneeritud standardid. Direktiivi 2009/48/EÜ II lisa I osa punktis 11 sätestatakse tegevusmänguasjade eriohutusnõuded.
                  
               
                     (3)
                  
                  
                     Batuudid on kodukasutuseks mõeldud mänguasjad, mille aluskonstruktsioon püsib tegevuse ajal paigal ja mis on peamiselt mõeldud lastele hüppamiseks. Seega on tegemist tegevusmänguasjadega direktiivi 2009/48/EÜ artikli 3 punkti 21 tähenduses.
                  
               
                     (4)
                  
                  
                     CEN vaatas 9. juuli 2009. aasta taotluse M/445 alusel läbi harmoneeritud standardi EN 71-14:2014+A1:2017 („Batuudid koduseks kasutamiseks“), mille viide on avaldatud Euroopa Liidu Teatajas, (3) et tagada ka üha enam turustatavate maasiseste (maa sisse kaevatud) batuutide ohutus. Selle tulemusena võeti vastu harmoneeritud standard EN 71-14:2018 („Batuudid koduseks kasutamiseks“).
                  
               
                     (5)
                  
                  
                     Komisjon on koos CENiga hinnanud, kas CENi koostatud harmoneeritud standard EN 71-14:2018 („Batuudid koduseks kasutamiseks“) vastab 9. juuli 2009. aasta taotlusele M/445.
                  
               
                     (6)
                  
                  
                     Harmoneeritud standard EN 71-14:2018 vastab selle eesmärgiks olevatele nõuetele, mis on sätestatud direktiivis 2009/48/EÜ. Seepärast on asjakohane avaldada viide nimetatud standardile Euroopa Liidu Teatajas.
                  
               
                     (7)
                  
                  
                     Harmoneeritud standardiga EN 71-14:2018 asendatakse harmoneeritud standard EN 71-14:2014+A1:2017. Seepärast on asjakohane kustutada viide sellele standardile Euroopa Liidu Teatajast. Selleks et anda mänguasjatootjatele piisavalt aega oma toodete kohandamiseks harmoneeritud standardi EN 71-14:2018 läbivaadatud kirjeldustega, on vaja lükata edasi harmoneeritud standardi EN 71-14:2014+A1:2017 viite kustutamine.
                  
               
                     (8)
                  
                  
                     Harmoneeritud standardi järgimine lubab alates sellise standardi viite Euroopa Liidu Teatajas avaldamise kuupäevast eeldada vastavust asjakohastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Direktiivi 2009/48/EÜ toetuseks koostatud mänguasjade ohutust käsitleva harmoneeritud standardi viide, mis on esitatud käesoleva otsuse I lisas, avaldatakse Euroopa Liidu Teatajas.
         
         
            Artikkel 2
            Direktiivi 2009/48/EÜ toetuseks koostatud mänguasjade ohutust käsitleva harmoneeritud standardi viide, mis on esitatud käesoleva otsuse II lisas, kustutatakse Euroopa Liidu Teatajast alates II lisas märgitud kuupäevadest.
         
         
            Artikkel 3
            Käesolev otsus jõustub selle Euroopa Liidu Teatajas avaldamise päeval.
         
         
            Brüssel, 22. juuli 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 18. juuni 2009. aasta direktiiv 2009/48/EÜ mänguasjade ohutuse kohta (ELT L 170, 30.6.2009, lk 1).
         
            (3)  ELT C 282, 10.8.2018, lk 3.
      
      
         
            I LISA
            
                        Nr
                     
                     
                        Viide standardile
                     
                  
                        1.
                     
                     
                        EN 71-14:2018 „Mänguasjade ohutus. Osa 14: Batuudid koduseks kasutamiseks“
                     
                  
      
      
         
            II LISA
            
                        Nr
                     
                     
                        Viide standardile
                     
                     
                        Kustutamise kuupäev
                     
                  
                        1.
                     
                     
                        EN 71-14:2014+A1:2017 „Mänguasjade ohutus. Osa 14: Batuudid koduseks kasutamiseks“
                     
                     
                        22. jaanuar 2020